**Aftale mellem DLBR og JID jordbrugsteknologer og jordbrugsteknikere i hovedtræk:**

* Gældende pr. 1. april 2015
* 3-årig aftale
* Individuel lønregulering med 1% pr. år, i alt 3%.
* Højere startløn for nyansættelser:
	+ Jordbrugsteknologer: 25.386,95 kr. + 10,6% i pension
	+ Jordbrugsbachelorer: 26.220,14 kr. + 10,6% i pension
* Seniorordning for personer over 60 år:
	+ Ved tidsreduktion ned til 80% reduceres lønnen, men arbejdsgiverne fortsætter med at indbetale fuldt pensionsbidrag.
* Ret til ”frikøb” (køb af frihed):
	+ Man har ret til at købe indtil 5 fridage pr. ferieår.

Noter:

Den økonomiske ramme er for den samlede periode på i alt 3%. Der er udelukkende tale om individuelle reguleringer. Det vil sige, at der ikke er automatiske generelle stigninger, men man skal selv forhandle ved sin lønsamtale.

For jordbrugsteknologer er startlønnen pr. måned steget fra 23.969,62 kr. til 25.386,95 kr. svarende til 5,9%.

For Jordbrugsbachelorer er startlønnen pr. måned steget fra 24.034,55 kr. til 26.220,14 kr. svarende til 9,1%.

Personer over 60 år sikres ret til at gå ned i tid, og får uændret pensionsindbetaling indtil 80%. Svarer til en værdi på ca. 2152,00 kr. pr. måned.

Formand for JIDs lønudvalg Uffe Pilegaard Larsen udtaler: ”Fornyelsen af aftalen vil ikke skrive sig ind i historien, som et fremragende resultat, men det var det bedst opnålige i denne omgang. Aftalen afspejler i øvrigt rådgivningsområdet og svarer til resultatet for JA jordbrugsakademikerne. ”